હાઈકોર્ટના આ નિર્ણય વિરુદ્ધ હવે સીબીએસઈ સુપ્રીમ કોર્ટમાં જવાની તૈયારી કરી રહ્યું છે. મોડરેશન પોલિસી રદ કરવાના નિર્ણય પર આ વર્ષે દિલ્હી હાઈકોર્ટે મનાઈ હુકમ ફરમાવતાં સીબીએસઈનું પરિણામ અટકી ગયું છે. માનવ સંસાધન વિકાસ મંત્રાલયે હાઈકોર્ટના ઓર્ડર પર કાનૂની સલાહ લેવાનો નિર્ણય કર્યો હતો. આ સંદર્ભમાં સીબીએસઈ સુપ્રીમ કોર્ટમાં એસએલપી દાખલ કરી શકે છે. હાઈકોર્ટના ચુકાદાએ સમગ્ર મામલાને વધુ પેચીદો બનાવી દીધો છે.